90-ականների կեսեր

«90-ականների կեսեր» (անգլ.՝ Mid90s), ամերիկյան կատակերգական դրամա, որի հեղինակը և ռեժիսորը Ջոնա Հիլն է։ Ֆիլմը վերջինիս ռեժիսորական դեբյուտն է։ Գլխավոր դերակատարներն են Լուկաս Հեջեսը և Քեթրին Ուոթերսթոնը։
Ֆիլմի համաշխարհային պրեմիերան տեղի է ունեցել 2018 թվականի սեպտեմբերի 9-ին Տորոնտոյի միջազգային կինոփառատոնի ժամանակ, իսկ A24 ընկերությունն այն կինոթատրոններում թողարկել է 2018 թվականի հոկտեմբերի 19-ին։ Ֆիլմը լավ է ընդունվել քննադատների կողմից, որոնք այն անվանել են «խոստումնալից առաջին մուտքը Հիլի համար» և բարձր են գնահատել նոստալգիայի զգացումը։


== Սյուժե ==
Սյուժեն ծավալվում է դեռահաս Սթիվի և նրա մոր, ավագ եղբոր ու ընկերների հետ հարաբերությունների շուրջը։


== Դերասանական կազմ ==
Սաննի Սուլջիկ` Սթիվի
Լուկաս Հեջես` Իեն՝ Սթիվի ավագ եղբայրը
Քեթրին Ուոթերսթոն` Դեբնի՝ Սթիվի մայրը
Նա-քել Սմիթ՝ Ռեյ
Օլան Պրենատ՝ «Չերտ»
Ջո Գալիսիա՝ Ռուբեն
Ռայդեր Մակլաֆլին՝ «Չորրորդ դասարան»
Ալեքսա Դեմի՝ Էսթի


== Արտադրություն ==
2016 թվականի մարտի 30-ին հայտարարվել է, որ Ջոնա Հիլը կզբաղվի իր դեբյուտային ֆիլմի ռեժիսորական աշխատանքներով, որի սցենարի հեղինակը հենց ինքն էր։ 2016 թվականի օգոստոսին, զբաղվելով այլ ֆիլմի առաջխաղացմամբ, Հիլն ասել է, որ նկարահանման գործընթացը նշանակված է 2017 թվականի փետրվարին։ Նա նաև նշել է, որ ֆիլմի սցենարը գրելիս ոգեշնչվել է «Երեխաներ» և «Սա Անգլիան է» ֆիլմերից։
2017 թվականի հունվարին հայտարարվել է, որ Միշել Ուիլյամսը բանակցություններ է վարում ֆիլմում նկարահանվելու համար։ 2017 թվականի մարտին դերասանական կազմին միացել է Լուկաս Հեջեսը։ 2017 թվականի հուլիսին հայտարարվել է, որ Քեթրին Ուոթերսթոնը փոխարինել է Ուիլյամսին աշխատանքային գրաֆիկների անհամապատասխանության պատճառով, և որ Սունի Սուլջիկը միացել է դերասանական կազմին որպես գլխավոր դերակատար։ Դրա հետ միաժամանակ հայտարարվել է, որ ֆիլմի նկարահանումները պաշտոնապես սկսվել են։ 2017 թվականի օգոստոսին դերասանական կազմին միացել է Ալեքսա Դեմին։ 2018 թվականի օգոստոսին Տրենտ Ռեզնորը և Ատիկուս Ռոսը հայտարարվել են ֆիլմի կոմպոզիտորներ։


== Թողարկում ==
Ֆիլմի համաշխարհային պրեմիերան տեղի է ունեցել 2018 թվականի սեպտեմբերի 9-ին՝ Տորոնտոյի միջազգային կինոփառատոնի շրջանակներում։ ԱՄՆ-ում ֆիլմը թողարկվել է 2018 թվականի հոկտեմբերի 19-ին։


== Քննադատություն ==
Rotten Tomatoes կայքում ֆիլմն ունի 80% վարկանիշ՝ հիմնված 198 գրախոսականների վրա և 10 հնարավորից 7,08 միջին գնահատականով։ Կայքի քննադատական կոնսենսուսում ասվում է. «Ֆիլմը պատմում է դեռահասի մասին պարզ, բայց նոստալգիական պատմություն, որը կարող է նշանավորվել դեբյուտող սցենարիստ-ռեժիսոր Ջոնա Հիլի նոր կարիերայի բարեհաջող սկիզբը»։
Metacritic կայքում ֆիլմը 100 հնարավորից հավաքել է 67 միավոր, որը հիմնված է 41 ակնարկների վրա, ինչը նշանակում է «ընդհանուր առմամբ բարենպաստ ակնարկներ»։
Chicago Tribune թերթից Մայքլ Ֆիլիպսը ֆիլմին տվել է 4 աստղից երկուսը. «Մասամբ վառ «90-ականների կեսերը» ընկալվում է որպես ճանաչողական ալբոմ ֆիլմի համար, այլ ոչ թե կինո։ Որքան շատ է Հիլը նետում ձեզ այս ու այն կողմ՝ կտրուկ, անմիջական տպավորություն ստեղծելու նպատակով, այնքան շատ է տպավորությունների աղոտացումը։ Հիլն անհամեմատ ավելի լավ ստոպ-կադրեր է ստեղծում. որպես դերասանի՝ «Superbad»-ից հետո նրան մի քանի ֆիլմ անհրաժեշտ եղավ, որպեսզի պարզի օգուտը քիչն ու պակաս նկատելին անելուց։ Նրան՝ որպես ռեժիսորի, կարող է անհրաժեշտ լինել մեկ այլ նախագիծ, որպեսզի պարզի դա, անկախ այն բանից, թե ինչ պատմություն է նա պատմում»:


== Ծանոթագրություններ ==